CELEX: 32017D0944
Language: hu
Date: 2017-05-18 00:00:00
Title: A Tanács (EU) 2017/944 végrehajtási határozata (2017. május 18.) a lettországi daktiloszkópiai adatokra vonatkozó automatizált adatcseréről és a 2014/911/EU határozat felváltásáról

2.6.2017   
            
            
               HU
            
            
               Az Európai Unió Hivatalos Lapja
            
            
               L 142/87
            
         A TANÁCS (EU) 2017/944 VÉGREHAJTÁSI HATÁROZATA
   (2017. május 18.)
   a lettországi daktiloszkópiai adatokra vonatkozó automatizált adatcseréről és a 2014/911/EU határozat felváltásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 33. cikkére,
   tekintettel az Európai Parlament véleményére (2),
   mivel:
   
               (1)
            
            
               A 2008/615/IB határozat 25. cikkének (2) bekezdése szerint az említett határozat alapján nem kerülhet sor személyes adatok átadására mindaddig, amíg az említett határozat 6. fejezetében foglalt általános adatvédelmi rendelkezéseket végre nem hajtották az adatátadásban érintett tagállamok területeinek nemzeti jogában.
            
         
               (2)
            
            
               A 2008/616/IB tanácsi határozat (3) 20. cikke úgy rendelkezik, hogy a 2008/615/IB határozat 2. fejezete szerinti automatizált adatcserére vonatkozó, az (1) preambulumbekezdésben említett feltétel teljesülésének ellenőrzését egy kérdőíven, értékelő látogatáson és kísérleti adatcserén alapuló értékelő jelentés alapján kell elvégezni.
            
         
               (3)
            
            
               A Lettországgal való daktiloszkópiai adatcserére vonatkozó kérdőív, helyszíni értékelés és kísérleti adatcsereprojekt eredményeit összegző, átfogó értékelő jelentést benyújtották a Tanácsnak.
            
         
               (4)
            
            
               A 2014/911/EU tanácsi határozat (4) elfogadásával a Tanács megállapította, hogy Lettország maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és 2014. december 4-től kezdve jogosult a személyes adatoknak az utóbbi határozat 9. cikke szerinti átvételére és átadására, továbbá megállapította, hogy az értékelő jelentés jóváhagyására a 2008/615/IB határozat 25. cikke (2) bekezdésével összhangban sor került.
            
         
               (5)
            
            
               Ez a határozat felváltja a 2014/911/EU határozatot, amelyet az Európai Unió Bírósága (a továbbiakban: a Bíróság) a C-14/15. és C-116/15. sz. egyesített ügyekben hozott, 2016. szeptember 22-i ítéletében megsemmisített. Az ítéletben a Bíróság kimondta, hogy mindaddig fenn kell tartani a 2014/911/EU határozat joghatásait, amíg az azt felváltó új jogi aktus hatályba nem lép. E határozat hatálybalépésének napjától ezért a 2014/911/EU határozat nem keletkeztet joghatást.
            
         
               (6)
            
            
               A személyes adatok 2008/615/IB határozat 9. cikke szerinti átvételének és átadásának folytonosságát biztosítandó, e határozat hatálybalépése nem érintheti a tagállamok által a 2014/911/EU határozat alapján végzett automatizált adatcserék érvényességét. Azoknak a tagállamoknak, amelyek a 2014/911/EU határozat alapján személyes adatokat vettek át, továbbra is jogosultnak kell lenniük ezeknek az adatoknak a 2008/615/IB határozat 26. cikkében meghatározott célokból történő, nemzeti vagy tagállamok közötti szintű további kezelésére.
            
         
               (7)
            
            
               A 2008/615/IB határozat 33. cikke végrehajtási hatásköröket ruház a Tanácsra a határozat végrehajtásához – különösen a személyes adatoknak az említett határozatban előírt átadása és átvétele tekintetében – szükséges intézkedések elfogadása céljából. Mivel az ilyen végrehajtási hatáskörök gyakorlásához szükséges feltételek teljesültek, és az erre vonatkozó eljárást is lefolytatták, a Tanácsnak végrehajtási határozatot kell elfogadnia Lettországra vonatkozóan a gépjármű-nyilvántartási adatokra vonatkozó automatizált adatcseréről a megsemmisített 2014/911/EU határozat felváltása érdekében, valamint abból a célból, hogy az említett tagállam a továbbiakban is folytathassa a személyes adatoknak a 2008/615/IB határozat 9. cikke szerinti átadását és átvételét.
            
         
               (8)
            
            
               Dániára nézve a 2008/615/IB határozat kötelező, ezért részt vesz ennek a 2008/615/IB határozatot végrehajtó határozatnak az elfogadásában és alkalmazásában.
            
         
               (9)
            
            
               Az Egyesült Királyságra és Írországra nézve a 2008/615/IB határozat kötelező, ezért részt vesznek ennek a 2008/615/IB határozatot végrehajtó határozatnak az elfogadásában és alkalmazásában,
            
         ELFOGADTA EZT A HATÁROZATOT:
   1. cikk
   A daktiloszkópiai adatok automatizált keresése tekintetében Lettország továbbra is jogosult a személyes adatoknak a 2008/615/IB határozat 9. cikke szerinti átvételére és átadására.
   2. cikk
   (1)   E határozat hatálybalépésének napjától a 2014/911/EU határozat nem keletkeztet joghatást, ez azonban nem érinti a tagállamok által az említett határozat alapján végzett automatizált adatcserék érvényességét.
   (2)   Azok a tagállamok, amelyek a 2014/911/EU határozat alapján személyes adatokat vettek át, továbbra is jogosultak ezen adatoknak a 2008/615/IB határozat 26. cikkében meghatározott célokból történő, nemzeti vagy tagállamok közötti szinten való további kezelésére.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot a Szerződésekkel összhangban kell alkalmazni.
   
      Kelt Brüsszelben, 2017. május 18-án.
      
         
            a Tanács részéről
         
         
            az elnök
         
         C. ABELA
      
   
   
      (1)  HL L 210., 2008.8.6., 1. o.
   
   
      (2)  2017. április 5-i vélemény (a Hivatalos Lapban még nem tették közzé).
   
      (3)  A Tanács 2008/616/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról (HL L 210., 2008.8.6., 12. o.).
   
      (4)  A Tanács 2014/911/EU határozata (2014. december 4.) a daktiloszkópiai adatokra vonatkozó, Lettországgal való automatizált adatcsere megindításáról (HL L 360., 2014.12.17., 28. o.).